Apple are în plan investiții în AI
După ce Apple a raportat joi rezultatele financiare trimestriale, Cook a subliniat că Apple va oferi în curând detalii concrete despre planurile sale în domeniul inteligenței artificiale.
”Continuăm să ne simţim foarte optimişti cu privire la oportunitatea noastră în AI generativă şi facem investiţii semnificative”, a declarat Cook pentru Reuters într-un interviu
Acesta a spus că Apple a cheltuit 100 de miliarde de dolari în ultimii cinci ani pentru cercetare şi dezvoltare.
Concurenții Big Tech ai Apple au alocat sume comparabile sau chiar mai mari pentru cercetare și dezvoltare în aceeași perioadă, dar au cheltuit și considerabil pentru construirea de centre de date destinate serviciilor AI.
Microsoft a investit 14 miliarde de dolari în ultimul trimestru, iar Google, parte a grupului Alphabet, nu a fost departe, cu 12 miliarde de dolari.
Meta Platforms le-a comunicat investitorilor săptămâna trecută că se așteaptă la cheltuieli de capital de până la 40 de miliarde de dolari în acest an.
În timp ce alți jucători din industrie, cum ar fi Meta, Google și Microsoft, care obțin venituri din vânzarea de software sau servicii de publicitate, au urcat la niveluri record ale acțiunilor, Apple, care își realizează majoritatea veniturilor din vânzarea dispozitivelor de consum, a avut de suferit din cauza acestei politici. Acțiunile sale au scăzut cu 10% în mare parte a acestui an, pe fondul îngrijorărilor investitorilor că ar putea rămâne în urmă în cursa AI.
Vineri, acțiunile Apple au crescut cu 6,4%, recuperându-și parțial pierderile recente
În timp ce aceste companii concurează pentru a domina peisajul emergent al AI, investitorii au reacționat și la costurile ridicate ale centrelor de date și a procesorilor specializați necesari pentru instruirea modelelor AI.
Apple a dat de înțeles joi că nu va urma aceeași direcție. În timp ce este de așteptat ca Apple să dezvăluie noi funcții AI la conferința sa anuală de software din luna viitoare și să-și actualizeze liniile de produse cu cipuri pregătite pentru AI, directorul financiar Luca Maestri a declarat că investitorii Apple nu ar trebui să se aștepte la o schimbare majoră în modul în care compania gestionează cheltuielile de capital.
În răspunsul său la o întrebare a unui analist, Maestri a evidențiat practica de lungă durată a companiei de a împărți costurile de fabricație a instrumentelor cu furnizorii săi. Această abordare a menținut costurile Apple la un nivel redus și a susținut generarea de numerar ridicată timp de mai bine de un deceniu.
”Facem ceva similar în ceea ce priveşte centrele de date. Avem propria capacitate de centre de date şi apoi folosim capacitatea de la terţi. Este un model care a funcţionat bine pentru noi din punct de vedere istoric şi intenţionăm să continuăm pe aceeaşi linie în continuare”, a spus Maestri.
Persistă incertitudinea cu privire la impactul funcțiilor de inteligență artificială, cum ar fi chatbot-urile integrate direct în dispozitive, asupra stimulării utilizatorilor pentru achiziționarea de noi telefoane, tablete sau laptopuri, care rămân principala sursă de venituri și profituri pentru Apple.
Ben Bajarin, analist la Creative Strategies, a menționat că, în ciuda îmbunătățirii procesoarelor, care pot fi considerate o „linie în nisip” pentru unii utilizatori, în special cei cu nevoi profesionale legate de instrumentele AI, este posibil ca aceste caracteristici să nu determine o creștere semnificativă a vânzărilor.
”Va fi ceva care va ajuta la creşterea vânzărilor, dar nu mă aştept să fie un super ciclu. Trebuie să fii atent să temperezi aşteptările”, a spus Bajarin.